Acțiune introdusă la 17 iunie 2022 – Timchenko/Consiliul
(Cauza T-361/22)
Limba de procedură: franceza
Părțile
Reclamantă: Elena Petrovna Timchenko (Cologny, Elveția) (reprezentanți: T. Bontinck, S. Bonifassi și E. Fedorova, avocați)
Pârât: Consiliul Uniunii Europene
Concluziile
Reclamanta solicită Tribunalului:
Anularea Deciziei (PESC) 2022/582/PESC a Consiliului din 8 aprilie 20221, în măsura în care reclamanta este înscrisă la nr. 903 din anexa la această decizie;
Anularea Regulamentului de punere în aplicare (UE) 2022/581 din 8 aprilie 20221, în măsura în care reclamanta este înscrisă la nr. 903 din anexa la acest regulament;
Obligarea Consiliului la plata sumei de 1 000 000 de euro cu titlu provizoriu în temeiul prejudiciului moral suferit de reclamantă;
Obligarea Consiliului la plata cheltuielilor de judecată.
Motivele și principalele argumente
În susținerea acțiunii, reclamanta invocă patru motive.
Primul motiv, întemeiat pe încălcarea dreptului la protecție jurisdicțională efectivă și a obligației de motivare a administrației.
Al doilea motiv, întemeiat pe o eroare vădită de apreciere în legătură cu motivele invocate de Consiliu.
Al treilea motiv, întemeiat pe încălcarea principiului proporționalității și a drepturilor fundamentale, în ceea ce privește adoptarea unor măsuri restrictive față de reclamantă și ingerința nejustificată în drepturile fundamentale ale acesteia, care sunt garantate de Carta drepturilor fundamentale a Uniunii Europene.
Al patrulea motiv, întemeiat pe încălcarea tratatelor.
____________
1 Decizia (PESC) 2022/582 a Consiliului din 8 aprilie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 110, p. 55).
1 Regulamentul de punere în aplicare (UE) 2022/581 al Consiliului din 8 aprilie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 110, p. 3).